वर्तमान कार्यसमितिले व्यवस्थापनको सम्पूर्ण जिम्मा सम्हाल्छ । धार्मिक पक्षको सम्पूर्ण कुरा हामी धर्मगुरुहरुले सम्हाल्ने दुई प्रकारको जिम्मेवारी छ । गुम्बामा क्या.भुवनसिंह गुरुङ अध्यक्ष हुनुहुन्छ । उहाँ नेतृत्वको कार्यसमितिले नयाँ गुम्बा बनाउने प्रस्ताव ल्याइसकेपछि सबैले पारित गरेर अहिले अगाडि बढाएका छौं । भवन बनाउनेमा पनि पहिलो कुरा आर्थिक नै चाहिन्छ । गुम्बा बनाउन १० करोडको लागत निकालिसकेपछि पैसा कहाँबाट संकलन गर्ने भन्ने विषयमा हामीले निकै छलफल गरेर स्कीमहरु बनायौं । पोखरामा भएको समाज, व्यक्तिहरुले आर्थिक संकलन गर्ने स्कीमहरु बनाएर अघि बढ्यौं । एवम्प्रकारले सामाजिक सञ्जालहरुबाट पनि प्रचारप्रसार अगाडि बढ्यो । र, बौद्ध अर्घौ सदनप्रति धेरैको श्रद्धाभक्तिको सम्बन्ध जोडेको केन्द्र भएकोले पनि हामीले जुन सोचेका थियौं, जुन उद्देश्य राखेका थियौं, त्यो भन्दा धेरै प्रगति, उपलब्धि भएको पाइरहेका छौं ।
